ועדת העלייה, הקליטה והתפוצות, כנסת 23, פרוטוקול מספר 66, 2020-10-26 09:00

דוד ביטן: אני מתכבד לפתוח את ישיבת ועדת העלייה, הקליטה והתפוצות.

דוד ביטן: כפי שאתם יודעים, היום יום ציון העלייה בכנסת.

דוד ביטן: הנושא שלנו הוא תמרוץ לקליטת עולים חדשים בכלל בני העדה האתיופית ובני מנשה בפרט בנוף הגליל.

דוד ביטן: ועדת העלייה, הקליטה והתפוצות של הכנסת מציינת היום את יום העלייה שחל אתמול ז' בחשוון במספר דיונים.

דוד ביטן: במסגרת דיוני הוועדה נענינו לבקשתו של מר רונן פלוט, ראש עיריית נוף הגליל, לקיים דיון מיוחד לקליטתם של עולים חדשים בנוף הגליל בכלל ועולי בני העדה האתיופית ובני מנשה בפרט.

דוד ביטן: נוף הגליל היא בירת הגליל שמונה 50,000 תושבים.

דוד ביטן: בשנים האחרונות חלה ירידה משמעותית בהיקף העלייה לעיר וקיימת הגירה שלילית של צעירים לישובים קהילתיים הסמוכים לעיר.

דוד ביטן: בנוף הגליל קיימים אזורי תעשייה מתפתחים.

דוד ביטן: בימים אלה מוקמים 26 מפעלי הייטק חדשים באזור התעשייה ציפורית אשר יסייעו לתת מענה תעסוקתי הולם לעולים שיגיעו בכל מגוון המקצועות.

דוד ביטן: מערכת החינוך בעיר מהמובילות בארץ.

דוד ביטן: מחירי השכרת הדירות בעיר נמוכים יחסית ונעים בין 1,700 ל-2,600 שקלים לחודש לדירה.

דוד ביטן: בימים אלה מוקם מתחם להשכרת דירות לטווח ארוך.

דוד ביטן: הרשות מעניקה סל הטבות לעולים חדשים בשנה הראשונה, לעולים שבוחרים להתגורר בנוף הגליל: דיור לימים הראשונים, ליווי צמוד לכל משרדי הממשלה, סיוע בחיפוש דירות להשכרה ללא תיווך, סיוע בחיפוש ציוד יד שנייה, 90 אחוזים הנחה בארנונה בשנה הראשונה.

דוד ביטן: ממשלת ישראל קיבלה לאחרונה שתי החלטות משמעותיות לקליטת עולים במדינת ישראל.

דוד ביטן: החלטת ממשלה 429 להעלאתם של 2,000 הממתינים במחנות מבני העדה האתיופית ונוף הגליל מעוניינים לקלוט כ-800 עולים ועוד כ-500 בשלבים הבאים.

דוד ביטן: כמו כן ממשלת ישראל החליטה להעלות 250 בני מנשה.

דוד ביטן: החלטה סופית בעניין הייתה אמורה להתקבל אתמול בישיבת ממשלה ואכן התקבלה.

דוד ביטן: כמו כן ועדת הקליטה קיימה ב-15 ביולי 2020 דיון מהיר ביוזמתו של חבר הכנסת אופיר כץ בנושא קליטת עולים חדשים בישובים מעורבים.

דוד ביטן: בישיבה זו העלו ראשי הרשויות בקשה למשרדי הממשלה לתת תמריצים לעולים חדשים שיבחרו להתגורר בערים אלה.

דוד ביטן: מבין ההצעות שעלו, מבחינת הדיור עלתה בקשה של הסוכנות היהודית לתת מענקי מקום בסך 10,000 עד 15,000 דולר שהם בגדר הלוואה עומדת.

דוד ביטן: עולה חדש שיחליט לעזוב את מקום המגורים תוך חמש שנים מיום עלייתו לישראל, יצטרך להשיב את המענק למדינה.

דוד ביטן: כמו כן הוצע להעניק שכר דירה מלא למשך שנתיים לכל העולים החדשים שיבחרו להתגורר בערים המעורבות.

דוד ביטן: מבחינת התעסוקה, הוצע לתמרץ מעסיקים שיקלטו במקומות עבודה עובדים עולים חדשים.

דוד ביטן: משרדי הממשלה הרלוונטיים – שיכון וקליטה – לא שלחו עדיין מענה להצעות שהועלו בדיון.

עד 2020: כפי שאתם רואים, הוועדה דווקא קיימה דיון מאוד מאוד ממצה וענייני.

עד 2020: משרדי הממשלה, לוקח להם זמן על מנת לבלוע את ההצעות ולעשות משהו בעניין הזה.

עד 2020: לצערי רב זה תמיד קורה אבל אנחנו כאן כדי ללחוץ אותם, גם ראשי הערים וגם הוועדה.

עד 2020: יש לנו גם שיתוף פעולה מלא עם שרת הקליטה כי בסך הכול זה דבר שמתמרץ את העלייה.

עד 2020: חבל שיש עולים ואין מספיק כאלה שמגיעים לעיר כמו נוף הגליל שרוצה לקלוט אותם.

עד 2020: מילא ראש עיר שאין לו עניין או לא רוצה או שיש לו יותר מדי עולים, אבל נוף הגליל, בגלל המצב בו היא מצויה, מעוניינת לקלוט את העולים האלה ואנחנו נעשה הכול כדי לעזור לראש העיר.

עד 2020: בבקשה, ראש העיר.

רונן פלוט: שלום לכולם ותודה רבה לכל מי שהגיע למפגש הזה שהוא מאוד מאוד חשוב בוועדת העלייה ואני מודה ליושב ראש הוועדה דוד ביטן על שהוא נענה מיד וקיים את הישיבה.

רונן פלוט: חברים, אני רוצה לספר לכם איזשהו קוריוז קטן.

רונן פלוט: אני עליתי ארצה מברית המועצות לשעבר ב-1974.

רונן פלוט: כשאני עליתי ארצה, הייתי בשדה התעופה ושאלו אותי לאן אני רוצה ללכת.

רונן פלוט: אמרתי שאני רוצה ללכת לנתניה, אולי לתל אביב.

רונן פלוט: אמרו, לא, תשמע, לשם אתה לא הולך, אתה יכול ללכת או למצפה רמון או לנצרת עילית או למעלות.

רונן פלוט: שאלתי מה זה נצרת עילית ואמרו לי שנצרת עילית זאת עיר שנמצאת 25 דקות מהים.

רונן פלוט: במושגים של ברית המועצות לשעבר, ממש מציאה.

רונן פלוט: שאלתי אם יש הרבה שבאים, כי כבר פחדתי שמישהו ייקח לי את המקום.

רונן פלוט: אני מספר את זה כי זה אולי המפתח למה שקורה היום גם בנגב וגם בגליל.

רונן פלוט: אז זאת הייתה מה שנקרא עלייה מתוכננת, תכננו שלגליל יגיעו כך וכך עולים, לנגב כך וכך עולים אבל היום זה לא קיים.

רונן פלוט: כבר שנים זה לא קיים ואז עולה חדש שבא לו אומר הוא רוצה נתניה, בסדר, סע לנתניה.

רונן פלוט: יצא שמדינת תל אביב הייתה מדינה שקולטת את רוב העלייה והגליל והנגב מתרוקנים.

רונן פלוט: מי שמטייל ונמצא יודע שאנחנו נמצאים בבעיה מאוד מאוד קשה, במיוחד בכך שגם אנשים מהמקום מחפשים את הדרך למרכז הארץ.

רונן פלוט: חברים, צריך להיות איזשהו תכנון של כל גורמי העלייה ביחד, ואני יודע שיש עכשיו עשרות ואולי מאות יהודים שרוצים לעלות ארצה, יש תור לעלות ארצה, וכאן צריכים להחליט האם בהזדמנות זאת כדאי לעשות דיון עם הממשלה ועם כולם ולומר, רק רגע, עם כל הכבוד, בואו נחזור לשנות ה-70 ונמלא את כל המקומות האלה כמו עפולה, מגדל העמק, עכו, כרמיאל.

רונן פלוט: עם הזמן מה שקרה זה שאותם הצעירים שבאו יחד עם ההורים בשנות ה-90 לנוף הגליל, ההורים נשארו בנוף הגליל אבל הצעירים קמו ועזבו ומטבע הדברים אנחנו הפכנו להיות עיר מאוד מאוד מבוגרת.

רונן פלוט: לא שיש לי חס וחלילה משהו נגד זה, אבל ליד המבוגרים אתה רוצה לקלוט גם צעירים וכאן אין הזדמנות לכך.

רונן פלוט: אני רוצה לברך את יושב ראש הסוכנות היהודית חברי וידידי בוז'י הרצוג.

רונן פלוט: האיש הזה, בכל מקום שהיה, עשה עבודה מאוד מאוד טובה.

רונן פלוט: אני רוצה לאחל לו בשמי שבכל מקום שיהיה, מדינת ישראל תרוויח.

דוד ביטן: זה נכון.

רונן פלוט: הוא באמת יודע להפעיל מערכות, הוא איש מערכות, הוא לא חדש, הוא איש עם הרבה ניסיון ואני מאוד מאוד שמח שהוא בא להתגייס למעננו על מנת שנוכל לקלוט עולים.

רונן פלוט: אני גם רוצה לברך את כל חברי וחברות הכנסת שנמצאים כאן ולומר לכם תודה רבה.

רונן פלוט: אני יודע שדיון בוועדת החוץ וביטחון הוא מאוד חשוב ומי שיש לו דיון בוועדת העלייה והקליטה אומר שיש לו ישיבה אחרת.

טלי פלוסקוב: לא.

טלי פלוסקוב: זה לא בקדנציה הזאת.

דוד ביטן: יש לנו חברי כנסת קבועים שבאים כל הזמן.

דוד ביטן: רק אופיר כץ מגיע כשאתה נמצא.

רונן פלוט: הוא מעפולה.

רונן פלוט: באמת תודה רבה שבאתם.

רונן פלוט: תודה רבה שהנושא הזה עולה כי הוא מאוד מאוד חשוב ואני רוצה לומר לכם שאני מברך את הממשלה.

רונן פלוט: ביום ראשון התקבלה החלטה מאוד מאוד חשובה שאנחנו נביא למדינת ישראל 250 בני מנשה.

רונן פלוט: בנוף הגליל יש קבוצה מאוד מאוד יפה וטובה וכולה מסודרת.

רונן פלוט: אני רוצה לומר לכם שהאנשים האלה הם אנשים חרוצים, אלה אנשים שבלי שום פינוקים כל דבר שאתה נותן באים להרוויח כסף ולחיות בכבוד.

רונן פלוט: הם תושבים טובים ואנחנו מברכים אותם.

רונן פלוט: יש לי הסכם עם כל הגורמים כולל שרת הקליטה, ש-250 אנשים אלה יגיעו לכפר חסידים לשלושה חודשים, שם יצטרכו כנראה לעבור פרוצדורות שונות, ואחר כך כל 250 האנשים – למרות שהם משני מקומות מהודו – ייקלטו בנוף הגליל.

רונן פלוט: אני מאוד מאוד מעוניין בעלייה מאתיופיה.

רונן פלוט: במסגרת העלייה שתהיה מאתיופיה, מגיעים 2,000 אנשים, מתוכם 1,200 אנשים יגיעו למרכזי קליטה וכאן אני כבר אומר ליושב ראש הסוכנות שהאנשים שנמצאים שם כנראה יצטרכו לצאת והנה, אני כאן.

רונן פלוט: בבקשה.

רונן פלוט: כל מי שיצא משם, אני כאן, אני מוכן לקלוט אותם.

דוד ביטן: ייקח זמן עד שהם יצאו.

רונן פלוט: אני מוכן לקלוט אחוז מאוד גבוה מתוך ה-800 וביקשתי מאלכס גדלקין, ממלא מקום ראש העיר שיושב לידי, להתחיל לאתר בתי אבות וכל מיני מקומות שיכולים לקלוט 300-200 עולים חדשים.

דוד ביטן: אני ביקשתי מהסוכנות לעשות בירור על מקבצי דיור לאתיופים, כמו שיש לעולים מחבר העמים.

דוד ביטן: אז אפשר לבנות אצלך מקבץ כזה.

יצחק הרצוג: מיד נתייחס לזה.

רונן פלוט: נוכל לקלוט גם אנשים שהם מאתיופיה.

רונן פלוט: חברים, לא צריכים לדלג על העלייה מצרפת.

רונן פלוט: משהו קורה שם.

רונן פלוט: בצרפת קורה משהו וקורים דברים.

רונן פלוט: אני שמח מאוד אם במסגרת הזאת שאנחנו הולכים לקלוט אלפי עולים, תהיה לנו גם קבוצה גדולה מאוד של עולים מצרפת.

רונן פלוט: יש לנו בסיס טוב ונוכל לקלוט אותם.

רונן פלוט: לסיום אני יכול לומר לכם שנוף הגליל היא עיר עלייה מוכרת לא מהיום ולא מאתמול.

רונן פלוט: אני הייתי ממלא מקום ראש העיר לפני 20 ומשהו שנים בנוף הגליל עת הצבענו על העולה ה-20,000 שהגיע.

רונן פלוט: אנשים עזבו כי לא היו מקומות עבודה.

יצחק הרצוג: רבין אימץ את העיר הזאת.

רונן פלוט: כן.

רונן פלוט: אז לא היה כלום.

רונן פלוט: נכון, יצחק רבין אימץ את העיר הזאת.

רונן פלוט: אני זוכר שהיו מגיעים לעיר 1,000 אנשים ביום עם מזוודות.

רונן פלוט: הייתי שואל לאן - אף אחד לא יודע לאן.

רונן פלוט: אני הייתי פותח להם מועדונים וכל מה שיש, והסתדרנו, ברוך השם הסתדרנו.

רונן פלוט: כמו שאמר יושב ראש הוועדה יש 27 מפעלי הייטק חדשים שאני הבאתי והם מוכנים לקלוט כל בעל מקצוע שיגיע ויש לי אפס אחוז אבטלה.

רונן פלוט: אין שום בעיה לסדר אנשים במקומות עבודה ולתת להם פרנסה כולל דיור.

רונן פלוט: תודה רבה.

דוד ביטן: תודה לראש העיר.

דוד ביטן: יושב ראש הסוכנות מלווה אותנו היום במשך כל היום.

דוד ביטן: כל הכבוד.

דוד ביטן: בבקשה.

יצחק הרצוג: קודם כל, בוקר טוב לחברות וחברי הוועדה.

יצחק הרצוג: תודה רבה לך יושב ראש הוועדה חבר הכנסת דוד ביטן.

יצחק הרצוג: אני חייב לומר שהרוח הגבית שאנחנו מקבלים בתחום העלייה והקליטה מטעמך, מטעם הוועדה, היא מדהימה ועושה הבדל עצום.

יצחק הרצוג: אנחנו באמת מצטרפים לברכות.

יצחק הרצוג: אני רוצה לברך את חברי רונן פלוט, ראש עיריית נוף הגליל ואת סגנו וממלא מקומו אלכס גדלקין.

יצחק הרצוג: לפני כן אני אומר שאם מכרו לך שאתה 25 דקות מהים התיכון, תחשוב מה מכרו לטלי פלוסקוב שהיא 10 דקות מהים ולא אמרו לה איזה ים.

טלי פלוסקוב: נכון.

טלי פלוסקוב: אגב, אני הגעתי מתוך בחירה.

טלי פלוסקוב: זה משהו אחר.

אלכס קושניר: רונן, אולי הם התכוונו לאגם ברוך ולא הבנת אותם.

דוד ביטן: יכול להיות שהיינו צריכים לקיים עכשיו דיון על מצפה רמון אם היית מקבל את ההצעה שלי.

יצחק הרצוג: בכל מקרה, רונן היה מנכ"ל הכנסת ואנחנו זוכרים אותו מאוד לטובה.

יצחק הרצוג: היה תענוג גדול לעבוד אתו והוא איש ביצוע לעילא ולעילא.

יצחק הרצוג: נמצאים אתנו כאן מטעם הסוכנות היהודית מזכ"ל הסוכנות היהודית ג'וש שוורץ שהוא גם שותף צמוד של חבר הכנסת ביטן בהובלת השדולה של העם היהודי, ראש המטה שלי אייל שויקי, מנהל היחידה לעלייה, קליטה, סמנכ"ל הסוכנות היהודית שי פלבר.

דוד ביטן: הוא בן בית אצלנו.

יצחק הרצוג: בדיוק.

יצחק הרצוג: על כתפיו האתגר העצום של גל עלייה גדול מאוד שנמצא בדרך ואנחנו בעצם אומרים לממשלת ישראל שזה יכול להתממש, זה תלוי בך, הממשלה.

יצחק הרצוג: אבל זה לא הדיון כרגע.

יצחק הרצוג: אנחנו דנים בנוף הגליל גם כמשל להרבה ישובים אחרים ברחבי הארץ.

יצחק הרצוג: אני מקבל יום יום פניות מראשי ערים וישובים מכל רחבי הארץ שממש משוועים לכך שתהיה קליטה ישירה בישובים שלהם מקהילות שונות שמגיעות מכל רחבי תבל.

יצחק הרצוג: התופעה שאנחנו רואים כעת של התעניינות בעלייה, היא חוצה את כל כדור הארץ.

יצחק הרצוג: זאת תופעה מדהימה.

יצחק הרצוג: זה לא רק חמ"א, זה לא רק אמריקה לטינית, זה בא מכל קצוות תבל, מאוסטרליה ועד בריטניה, מצרפת ועד קנדה, מדרום אמריקה ועד דרום אפריקה וכולי וכולי וכולי וזה מאוד מאוד מעניין כמובן מחבר העמים.

יצחק הרצוג: לכן הממשלה היא, ראשית, שותפה, ושנית, אני חושב שצריך לפתח מודל, אדוני היושב ראש, למענקים לרשויות שקולטות עלייה בגל הזה.

יצחק הרצוג: אני יכול לומר לכם שנפגשנו עם שר האוצר, עם הנהלת האוצר, עם משרד העלייה והקליטה והצענו שנוף הגליל תהיה פיילוט ראשוני יחד עם ישובים נוספים לאפשרות של חבילה שמאפשרת התארגנות וקליטה של כמות גדולה מאוד של עולים כי ישוב כמו נוף הגליל צריך להציע תשתיות שזה אומר דיור, תעסוקה, פיתוח כלכלי, התארגנות במוסדות חינוך וכיוצא בזה.

יצחק הרצוג: אם נתארגן נכון, הקליטה תהיה הרבה יותר טובה ואנחנו מדברים על קליטה ישירה ולא דרך מרכזי קליטה.

יצחק הרצוג: לכן יש כאן מהפכה בידיים שלנו ואדוני היושב ראש, הוועדה האת צריכה לתמוך במהלך כזה שמאפשר לנוף הגליל לקלוט לפחות 1,000 עולים בגל הראשון שמגיע בקרוב ארצה.

יצחק הרצוג: תודה רבה לך ותודה רבה לכולכם.

דוד ביטן: תודה.

דוד ביטן: אני רוצה לומר שההצעות כבר עלו הן הצעות שניתן להתקדם אתן כמו למשל הנושא של שכר דירה מלא.

דוד ביטן: הרי נותנים היום לחמש שנים ואמרנו בואו נצמצם.

יצחק הרצוג: העניין הוא גם השיווק והיכולת בחוץ לארץ.

יצחק הרצוג: נמצא אתנו גם מנכ"ל אופק ישראלי שמעון כהן וחלק מהעניין הוא שאתה יכול כבר לבוא בחוץ לארץ לקהילה ולומר לה להתארגן כקבוצה ותגיע.

דוד ביטן: אנחנו ננסה לקדם את הרעיונות שהעלו ראשי הערים בישיבה הקודמת וגם כמובן לקדם את העלייה לנוף הגליל, שיש לזה חשיבות לאומית ואנחנו גם יודעים למה.

דוד ביטן: יש לזה חשיבות לאומית וצריכים לעשות את זה, במיוחד שראש העיר מוכן לעשות כל דבר כדי לקלוט אותם.

דוד ביטן: בדרך כלל ראשי הערים לא ששים לקלוט יהדות עולי אתיופיה ויהדות בני מנשה אבל הוא מוכן לעשות את זה כי הוא מבין את המשמעות של העניין הזה.

דוד ביטן: חברי כנסת שרוצים להתייחס, בבקשה.

רונן פלוט: אני רוצה להציג את מיכאל פרוינד.

רונן פלוט: תרים יד.

רונן פלוט: מיכאל הוא מהעמותה שהיא זאת שקולטת את בני מנשה והוא גם קונה להם דברים.

רונן פלוט: הוא עושה עבודה מדהימה.

דוד ביטן: אנחנו נאפשר לו לדבר.

יצחק הרצוג: רק לעדכן שהגורם היחיד שלא עובר דרך הסוכנות היהודית בעלייתו ארצה זה בני מנשה.

דוד ביטן: נדמה לי שיש 27 מקבצי דיור של עולי חבר העמים ואנחנו רוצים להקים שניים-שלושה גם לעולי אתיופיה וגם לעולי צרפת כדי שיבואו ישר למקבץ דיור.

דוד ביטן: אם אתם תתמכו בזה, אנחנו נארגן גם את הממשלה ונוכל ללכת על זה.

דוד ביטן: (הקרנת סרטון).

טלי פלוסקוב: אדוני ראש העיר, אותי שכנעת.

טלי פלוסקוב: אם הייתי עושה עלייה היום, הייתי בוחרת בנוף הגליל.

רונן פלוט: לידיעתך, היא עלתה מאותו מקום ממנו אני בא, מאותה עיר.

טלי פלוסקוב: נכון.

טלי פלוסקוב: אנחנו מאותו מקום.

טלי פלוסקוב: מולדובה.

טלי פלוסקוב: אדוני יושב ראש הסוכנות יצחק הרצוג, ממלא מקום ראש עיריית נוף הגליל אלכס גדלקין, כולנו מכירים המון שנים אבל מה שאני שומעת עכשיו זה משהו שמזמן לא שמעתי.

טלי פלוסקוב: יש כאן עיר מאוד איכותית לפי הנתונים שכרגע הוצגו בפנינו, אפס אחוז אבטלה, דיור יחסית לא יקר, אלה התנאים להצלחה של אדם כשהוא מגיע למדינה לא מוכרת לו.

טלי פלוסקוב: אני חייבת להגיד לכם שכאשר אדם עולה ארצה - ואני חוויתי את זה - לא מספיק רק הרצון שלו להצליח במדינה הזאת אלא מאוד מאוד חשוב הרצון של האנשים שקולטים אותו, לקבל אותו בזרועות פתוחות וזה מה שאני מרגישה כאן.

טלי פלוסקוב: אדוני ראש העיר, אני רוצה לחזק אותך אחרי התקופה הלא פשוטה שעברתם עם השריפות ואני חושבת שעברת את זה בגבורה.

טלי פלוסקוב: אני באמת רוצה גם לברך את הממשלה על ההחלטה שהיא קיבלה כדי לחזק את העיר ואני חושבת שעכשיו יש הזדמנות לקחת את כל החבילה הזאת ובאמת להביא הצלחה בלתי רגילה לעיר.

טלי פלוסקוב: העיר הזאת ראויה, יש שם תושבים נפלאים, ראינו חלק מהם ואני מכירה הרבה אנשים משם.

טלי פלוסקוב: אנשים מאוד מאוד איכותיים.

טלי פלוסקוב: לכן היום בנוף הגליל יש דברים שאין בערים אחרות.

טלי פלוסקוב: הייתי מאוד רוצה להגיד עכשיו את אותם הדברים על העיר שלי בה אני גרה היום אבל לצערי הרב אני לא יכולה.

טלי פלוסקוב: לכן צריך לחזק את מה שיש, את הפלטפורמה שהוצגה כאן בפנינו, והממשלה חייבת לפעול.

טלי פלוסקוב: זה שמשרדי הממשלה לא עונים, זה לא בסדר

דוד ביטן: אל תדאגי, אנחנו כאן.

טלי פלוסקוב: אין לי ספק.

טלי פלוסקוב: זה המשפט הבא שלי.

טלי פלוסקוב: אני שמחה שזה הגיעה לוועדה הזאת כי אני יודעת שאתה אדוני יושב ראש הוועדה יודע להביא אותם ויודע להביא אותם עם ההחלטות.

טלי פלוסקוב: בהצלחה.

טלי פלוסקוב: אנחנו לרשותכם.

טלי פלוסקוב: כל מה שצריך.

טלי פלוסקוב: אנחנו היום שגרירים שלכם, חד משמעית.

טלי פלוסקוב: אני הולכת לדבר עם כל אחד על נוף הגליל כי שמעתי היום הרבה דברים נפלאים ואני מאמינה שכל חברי הכנסת שנמצאים כאן – וגם מי ששומע אותנו – יעשה זאת.

טלי פלוסקוב: שיהיה לכם בהצלחה.

טלי פלוסקוב: יישר כוח על מה שאתם עושים.

טלי פלוסקוב: אנחנו אתכם.

מיכל וונש: תודה אדוני היושב ראש.

מיכל וונש: תודה לך ראש העיר.

מיכל וונש: כמי שעלתה לארץ, אני חושבת שזה מה שמייחד את הוועדה הזאת.

מיכל וונש: אני חושבת שחברי הכנסת שמגיעים לכאן, הם באים מאהבה ומהכרת החשיבות הקולות של העולים החדשים.

מיכל וונש: גם ליושב ראש הסוכנות היהודית, אני חושבת שהמחויבות לנושא הזה היא כזאת שחוצה מגזרים.

מיכל וונש: אנחנו יודעים היום שמעל לשלושה מיליון עולים חדשים הגיעו ארצה מאז שהמדינה קמה והמשאלה שלי – ויושב הראש יודע שאני כל הזמן מדבר על זה – זאת לא רק העלייה והקליטה אלא ההשתלבות.

מיכל וונש: אני חושבת שזה המפתח.

מיכל וונש: יש עוד דבר.

מיכל וונש: אני יודעת שתמיד זה חוזר אבל הנושא הזה של ההשתלבות מחייב אותנו לחשוב על הנושא מאוד אחרת ואני חושבת שאתה, אדוני ראש העיר, עושה את זה כך שזה בזכות ולא בחסד.

מיכל וונש: ההכרה בכך שמי שמגיעים כעולים חדשים מביאים לעיר הרבה יותר ממה שהם מקבלים ובטח לציין את עבודתו של מייקל פרוינד עם המחויבות לנושא הזה לקהילה ספציפית.

מיכל וונש: להתעלות מעל החלוקות האלה של עלייה, מהיכן היא מגיעה ומה היא נותנת אלא הקונספט של עולה.

מיכל וונש: אני לא יכולה שלא לדבר על פרשת לך לך שאנחנו עומדים לקרוא אותה.

מיכל וונש: אברהם אבינו הראשון שאומרים לו לך לך מארצך, ממולדתך, מבית אביך וזה מה שמביא אתו כל עולה חדש וכל עולה חדשה שמגיעה ארצה.

מיכל וונש: אנחנו חייבים להבין כמדינה, בעיניי, כחברה שרוצה להיות טובה יותר שכל עולה חדש חווה על בשרו את הדבר הזה ומביא אתו את התובנות האלה שאולי צברים עם כל מה שיש להם, ויש להם המון דברים טובים, לוקחים את הדבר הזה כמובן מאליו.

מיכל וונש: צריך לדעת מה זה אומר לעזוב ארץ, לעזוב מולדת ולעזוב בית אב ובית אם ואת המשמעות הזאת.

מיכל וונש: למדינת ישראל התרומה לאורך זמן ואני כל הזמן אומרת שככל שאנחנו נשכיל, אדוני היושב ראש, לשלב את העולים, להבטיח את ההשתלבות שלהם בנקודות קבלת ההחלטה - ולא משנה אם אנחנו מדברים על עולים מאתיופיה או עולים מבני מנשה או עולים מקנדה או מצרפת או מחבר העמים – אני חושבת שהגיע הזמן לשינוי תפיסתי עמוק של החברה הישראלית, שזה בזכות ולא בחסד, שמדינת ישראל היא את שיוצאת נשכרת מכל מקום שעולים חדשים משתלבים ונקודות של קבלת החלטה.

מיכל וונש: לא רק להביא אותם, לקלוט אותם, אלא לשלב את העלייה.

מיכל וונש: באמת, אני מסירה בפניך את הכובע, אדוני ראש כיוון שבסופו של דבר אלה הצעדים שממחישים כמה זה חשוב וגם מאפשרים לעשות את זה בצורה הנכונה.

מיכל וונש: תודה שאתה כאן היום.

מיכל וונש: זה הופך את היום הזה להרבה יותר משמעותי.

מיכל וונש: שיהיה לנו בהצלחה עם הדבר הזה.

מיכל וונש: אני אומר עוד משפט אחד אחרון בהתייחס למה שאמר ראש העיר על נושא הפריפריה.

מיכל וונש: עם הריבונות הגיאוגרפית מגיעה ריבונות תודעתית.

מיכל וונש: עם ששב לארצו ונמצא עכשיו בשנת ה-72 לקיומו, ללא ריבונות גיאוגרפית בטח ובטח שלא תהיה ריבונות תודעתית.

מיכל וונש: אנחנו חייבים להפנים את זה ולאפשר ולייצר תוכניות הוליסטיות, מדיניות הוליסטית שמאפשרת קליטת עלייה בתוך קהילה שתאפשר את ההשתלבות של העולים מכל העולם.

מיכל וונש: תודה.

אופיר כץ: תודה אדוני היושב ראש.

אופיר כץ: אני רוצה קודם כל לברך על ציון היום החשוב הזה בכנסת.

אופיר כץ: העולים החדשים הם באמת החמצן המתחדש של מדינת ישראל, הם מייצגים את החזון הציוני במלוא מובן המילה וזו חובתנו לפעול לטפל בקשיי הקליטה ובשילוב העולים החדשים בחברה הישראלית.

אופיר כץ: כפי שאמרת, אדוני היושב ראש, אכן קיימנו כאן לפני כמה חודשים את הדיון לגבי קליטת עולים בערים המעורבות.

אופיר כץ: מדובר ראשי ערים שבאמת צריכים את העלייה, רוצים את העלייה, מוכנים לעלייה ולטווח הארוך במספרים הצפויים לנו במהלך החודשים או אפילו שנה, צפויים להגיע מספרים גדולים של עולים ואי אפשר להתנהל בלי תוכנית סדורה.

אופיר כץ: משרדי הממשלה צריכים להכין תוכנית מקיפה שכמו שנאמר כאן על ידי היושב ראש, כבר בארץ המוצא שלו היום העולה יודע לאן הוא מגיע, היכן הוא עובד, היכן הוא גר וכולי.

אופיר כץ: הכול יהיה בחבילה מרגע שהוא מגיע כי במספרים האלה לא נוכל לקלוט בלי את העולים ורק כשהם מגיעים לכאן להחליט היכן הם יהיו.

אופיר כץ: אני חושב שזה שעדיין לא קיבלנו התייחסות לדיון שהיה כאן ולמסקנות שהעלינו, זו תעודת עניות.

אופיר כץ: ראשי הרשויות באמת משוועים לעולים.

דוד ביטן: לוקח להם זמן לבלוע את העניין.

אופיר כץ: אתה יודע איך לפעול ואני לא צריך לייעץ לך בנושא הזה.

אופיר כץ: אני מברך על החלטת הממשלה לפיה 250 עולים יגיעו לנוף הגליל ואני תומך בהצעה של היושב ראש לעשות איזשהו סוג של תוכנית פיילוט ולהביא עוד עולים לשם.

אופיר כץ: אולי לעשות דבר כזה גם בדרום, בצפון, במרכז, לראות איך זה עובד ואז להתקדם עם זה קדימה למספרים היותר גדולים שיגיעו.

אופיר כץ: כשרואים ראש עיר כזה עם תשוקה כזאת לקלוט עלייה – וראינו בסרטון שלעיר הזאת יש פרופסורה בקליטת עולים – אנחנו צריכים להכווין את העולים לשם מה גם שזה מהווה חיזוק לנוף הגליל, חיזוק לפריפריה וזאת תוצאה בה שני הצדדים מרוויחים, גם העולים שיגיעו למקום בו מאוד רוצים לקלוט אותם וגם הפריפריה.

מוטי יוגב: ברשות היושב ראש חבר הכנסת דוד ביטן, ברשות יושב ראש הסוכנות, חבריי חברי הכנסת, צוות הסוכנות, ראש עיריית נוף הגליל רונן פלוט וסגנו אלכס.

מוטי יוגב: זכיתי להיות בוועדה למעלה משש שנים, קצת עם שלומית ועוד הרבה עם דנה קודם, ועם שנים-שלושה יושבי ראש וזה היה מתוך בחירה ומתוך הבנה שקיבוץ הגלויות הוא הבסיס לתקומת מדינת ישראל, היסטורית ועתידית לכל דבר ועניין.

מוטי יוגב: נוף הגליל היא דוגמה בולטת לכך.

מוטי יוגב: המפתחות שהיא מייצרת – אולפנים, תעסוקה, דיור יותר זול בחלקו, אזור התעשייה ציפורית ותעשיות בתוך העיר שמשוועות לידיים עובדות, חינוך מצוין, ניסיון מקצועי בקליטה ובעיקר רצון חזק לקלוט - אלה המפתחות.

מוטי יוגב: הקליטה היא המפתח לעלייה.

מוטי יוגב: הזכירה כאן חברתי חברת הכנסת מיכל קוטלר וונש את אברהם אבינו.

מוטי יוגב: זה היה לפני כארבע שנים, בשנת תשע"ו-2016, ז' בחשוון שזה גם היום בו מתחילים להגיד תן טל ומטר לברכה ולבקש בתפילה על הגשמים, ובגמרא, מסכת תענית, גדול יום הגשמים כיום קיבוץ גלויות.

מוטי יוגב: זאת אומרת, שם קיבוץ גלויות גדול ממנו.

מוטי יוגב: תופעה שמתעוררת בעולם כרגע ויושב ראש הסוכנות הציג והמספרים מדברים בעד עצמם – מספר של למעלה מ-130, 150 בממוצע מארצות העולם, יהודים שפותחים תיקי עלייה ומבקשים לעלות.

מוטי יוגב: אני חושב שמה שחסר לנו קצת כאן, אדוני היושב ראש, אלה נציגי הממשלה שיכירו את הנתונים הללו ויינתן המענה.

שלומית אבינח: הם כולם ב-זום.

שלומית אבינח: מבחינת הכנסת אי אפשר להתאסף יותר מ-15 אנשים.

מוטי יוגב: אני רוצה לעבור מכאן אל המענה בכמה דברים קצרים.

מוטי יוגב: להשתדל מכאן – ולוועדות יש כוח, למדתי את זה במשך הזמן – להביא לכך שוועדת שרים לענייני קליטת העלייה תתכנס.

דוד ביטן: אין ועדה.

שלומית אבינח: היא לא קיימת.

מוטי יוגב: יש ויש חילוקי דעות אבל אני חושב שבעניין קליטת עלייה אין חילוקי דעות.

מוטי יוגב: על כן ראוי שהוועדה תתכנס או להביא את השרים לכאן ולהביא לכך שתהיה תוכנית עלייה כפי שציין חברי חבר הכנסת אופיר כץ.

מוטי יוגב: הדבר השני הוא שיתקבלו החלטות, כמו אותה החלטה בודדת שאני שמח וגם מודה למייקל ולכל הפועלים שהביאו לכך שיעלו את בני המנשה.

מוטי יוגב: כך לגבי כל העולים מכל העולים.

מוטי יוגב: אותה פנייה כפי שהבאנו סטודנטים ובנים מהודו, מסרילנקה, מדרום אמריקה ערב הקורונה, הקורונה לא צריכה לעכב אלא היא צריכה להיות הזדמנות.

מוטי יוגב: בכל מקום שיש בו רבע מטוס שרוצה לטוס, להביא ולקלוט.

מוטי יוגב: הדבר השלישי.

מוטי יוגב: לקרוא גם לממשלה ולשר החינוך להפוך את השנה הזאת לשנת קליטת עלייה.

מוטי יוגב: כמה שיש חינוך, לחנך לקליטת עלייה.

מוטי יוגב: מדובר ביחס של התלמידים, מדובר בקשר של כיתה לכיתה וזה פרויקט שכבר נעשה בעבר, מדובר שכאשר מגיע עולה חדש, איך מחבקים אותו ואיך מתייחסים אליו, לא כאל זר וגם לא כמו במערכון לול אלא בהבנה שהוא אחינו, ואיך עוזרים לו בעיקר בהנגשת השפה.

מוטי יוגב: הדבר הרביעי.

מוטי יוגב: במכרזי משרד הבינוי והשיכון, ואני מבקש כאן משהו חריג – וביקשתי גם מחברת הכנסת מיכל – וזה לפעול לכך מול סגן שר הבינוי והשיכון שתהיה העדפה לעולים.

מוטי יוגב: הם לא יכולים להיכנס למחיר למשתכן.

מוטי יוגב: העדפה כפי שיש למשל העדפה לבני מקום, כך תהיה העדפה של 50 אחוזים במכרזי בינוי ושיכון, בוודאי בעיר קולטת עלייה.

מוטי יוגב: פיילוט לעולים חדשים לפחות בנוף הגליל ושם להתחיל.

מוטי יוגב: זה אמור לגבי כל העולים מכל העולם.

מוטי יוגב: עולה חדש יהיה זכאי להעדפה במכרזי בינוי ושיכון.

מוטי יוגב: זו החלטה מאוד קונקרטית שלפי דעתי יכולה להתקבל באחדות דעות ותסייע מאוד בקליטת העלייה.

מוטי יוגב: שכירות לשנתיים הזכרתם ואין לי מה להוסיף.

מוטי יוגב: אני רוצה לומר שהסוכנות מאוד ערה לתהליכים.

מוטי יוגב: במידה מסוימת הסוכנות היא גם מערך המודיעין של המדינה וגם מערך השליחים של המדינה והקשר.

מוטי יוגב: ציין את ה ברמז יושב ראש הסוכנות ואני רוצה לחזק אותו.

מוטי יוגב: מה שיודעים בסוכנות ואותה התרגשות שיש בסוכנות – ואני חש אותה – שתחול גם על הממשלה כולה כי אסור לפספס את ההזדמנות הזאת וזה לא משנה אם ההתעוררות היא בגלל הקורונה או בגלל גורמים אחרים.

מוטי יוגב: יש התעוררות.

מוטי יוגב: קול דודי דופק, זה ביטוי משיר השירים.

מוטי יוגב: נפתח את שערי הארץ ובאופן מעשי כל משרד ממשלתי, מראש הממשלה ומטה, נביא את העולים ונוף הגליל, כפיילוט כפי שנאמר, תפעל.

מוטי יוגב: שיהיה יום קליטה פורה.

דוד ביטן: לא צריך כאן פיילוט.

דוד ביטן: פיילוט זה כשאתה לא יודע איך זה יהיה אבל אנחנו יודעים טוב מאוד איך זה יהיה.

מוטי יוגב: יש החלטות שאתה רוצה לקבל אותן בנפרד מהפיילוט.

דוד ביטן: זה לא פיילוט.

דוד ביטן: אנחנו רוצים שיגיעו לשם.

מוטי יוגב: מצדי שיגיעו לכל המדינה, מכל קצוות תבל ושלא נפספס את ההזדמנות הזאת.

יוסף טייב: אדוני היושב ראש, קודם כל תודה רבה על היוזמה לקיום הדיון.

יוסף טייב: אדוני יושב ראש הסוכנות, אדוני ראש העיר, חבריי חברי הכנסת, השליחים והעובדים הנאמנים שעושים עבודת קודש, ג'וש, שי, מייקל, אייל.

יוסף טייב: אנחנו יום יום בחשיפה ובסנכרון מלא.

יוסף טייב: אני באמת רוצה להודות על היוזמה.

יוסף טייב: בשיחות שהיו לי עם ממלא מקום ראש העיר, כבר נקבע דיון ואני יורד עם לשכתי לנוף הגליל כדי לראות את הדבר מקרוב ולחוש אותו.

יוסף טייב: אין ספק שאנחנו נמצאים בזמן הכי מתאים.

יוסף טייב: הדרישות של העלייה והמספרים מדברים בעד עצמם, לא צריך לחזור על המספרים, אנחנו רואים ביקוש עז מכל מיני סיבות, אם זאת אנטישמיות, אם זאת הקורונה.

יוסף טייב: אני חושב שרוב העולים, ואנחנו שוכחים זאת, כי גר היית בארץ מצרים.

יוסף טייב: רוב החברים שנמצאים כאן כרגע עלו בעצמם אבל כולנו עלינו, ואם זה לא אנחנו – אלה ההורים, ואם לא ההורים – אלה הסבא והסבתא שלנו.

יוסף טייב: אני חושב שהסיפור הזה, הנס הזה של שיבת ציון נשכח מאתנו וטוב שיש לנו את העולים שמגיעים - כאשר משנה לשנה המספרים עולים וגדלים - כדי להזכיר לנו את הדבר הזה.

יוסף טייב: אין ספק שהפריפריה – הגליל, גם יהודה ושומרון שאסור לשכוח וגוש עציון – אלה המקומות האסטרטגיים ביותר גם למדינת ישראל אבל גם לעולים, לתת להם את ההזדמנות ואת הזכות לבוא ולהקים את יישוב הארץ במקומות, לא הייתי קורא להם נידחים אבל ברמה הגיאוגרפית קצת מרוחקים מאזור המרכז בו אנחנו רואים כבר – בירושלים, בתל אביב, בנתניה, באשדוד – שיישוב הארץ ברור וקבוע, התעסוקה והכלכלה משגשגת וכולי.

יוסף טייב: במקומות האלה צריכים את החיזוק, בפרט שנמצא כאן ראש העיר שבא ונותן את המענה האמיתי, רוצה לעזור לעולים, עוזר לעולים, נותן את התשובות ואין סיבה שכולנו, מכל המקומות – אם זאת צרפת, ברית המועצות, קנדה, ארצות הברית – לא נתגייס כדי להוביל את העולים למקומות האלה.

יוסף טייב: אני חושב שאדוני היושב ראש, יש לך את הכוח.

יוסף טייב: אני קורא לך מעל כל במה בולדוזר ואני באמת מאמין בכך.

יוסף טייב: אני חושב שיש לך את היכולות לתפוס את השור בקרניו את משרדי הממשלה, להוביל אותם לאשר כל מיני תוכניות.

יוסף טייב: אני בעצמי הגשתי איזושהי תוכנית לעלייה קהילתית וזה אמור לגבי כלל העליות, למרות שאני נציג הצרפתים אבל אני גם רואה את עצמי כנציג העולים.

יוסף טייב: אני חושב שכלל חברי הכנסת במשכן הזה אמורים לראות את עצמם כך, לבוא ולהוביל עלייה מסיבית לישראל, לדאוג לעולים, להוביל שינוי בחינוך, בתעסוקה, בדיור.

יוסף טייב: מספר פעמים דיברנו על הסיפור הזה של דיור ואנחנו מדברים כאן על דוגמה חיה של עיר בה הדיור לא יקר.

יוסף טייב: נכון, יכול להיות שצריך תוספת תקציבית מינימלית של המשרד -לטווח הקצר אמנם זו עלייה אבל לטווח הארוך אין ספק שאנחנו לא מעלים את התקציב – כדי להוביל את העזרה בדיור, עזרה בשכירות והחזר דמי שכירות.

יוסף טייב: בעיר כזאת עולה יכול להגיע ובמשך שנתיים-שלוש לשלם אפס שכירות ולמקד את עצמו בחיפוש עבודה והשקעה בחינוך.

דוד ביטן: אין שום היגיון שזה לא יתקבל כי אין לזה עלות תקציבית.

יוסף טייב: נכון.

יוסף טייב: הסיפור של עזרה בדיור, במקום שזה יהיה פרוס על מספר שנים, פשוט לצמצם את מספר השנים.

יוסף טייב: אדוני היושב ראש, הייתה לי שיחה עם המנכ"ל ובאמת מבקש ממך לבוא, ואם צריך שנשב גם עם שרת הקליטה כדי לשנות את המדיניות בנושא הזה ולתת את כל הכוח בסיפור הזה של דיור.

יוסף טייב: אין סיבה שהדבר הזה לא יתקבל.

יוסף טייב: שוב, אני מברך על היוזמה של ראש העיר.

דוד ביטן: תעלי בבקשה את עלי בינג.

עלי בינג: בוקר טוב.

דוד ביטן: אתה שמעת את כל הדיון כאן?

עלי בינג: כן.

עלי בינג: שמעתי מתחילתו ועד עכשיו.

דוד ביטן: אנחנו רוצים לקבל את העמדה שלכם בנושא הזה של השכירות.

דוד ביטן: אתה יודע שמקבלים מענק לחמש שנים, כל פעם קצת.

דוד ביטן: אנחנו רוצים שיצמצמו את זה לשנתיים וישלמו באופן מלא.

דוד ביטן: אז אפשר ליצור קליטה ישירה בכל מיני מקומות.

דוד ביטן: לתת את זה רק בערים מסוימות ולא לכל המדינה ולא לכל העולים שמגיעים.

דוד ביטן: עולה שרוצה לבוא למשל לעיר הזאת, נאפשר לו לקלוט בקליטה ישירה במשך שנתיים ובשנתיים האלה ימצאו לו עבודה, יתחיל לעבוד ואחר כך לא יצטרך אותנו.

דוד ביטן: גם אין לזה עלות תקציבית מיוחדת.

עלי בינג: כפי שכבר צוין, גם יושב ראש הסוכנות ציין, התחלנו בישיבות גם עם הסוכנות וגם עם משרד הקליטה ומשרד השיכון.

עלי בינג: אני מניח שכל הנושאים האלה בסופו של דבר, יש את המשרדים מקצועיים שהם צריכים להחליט מה המדיניות הרצויה להם.

עלי בינג: ככל שמדובר בתוספת תקציב, הם סוגרים אתנו.

עלי בינג: התחלנו בדיוני עבודה בנושאים האלה.

עלי בינג: אני מניח שנמשיך בקרוב.

עלי בינג: אני לא יודע לומר לך כרגע ספציפית על זה כי בנושא זה עוד לא ישבתי עם משרד הקליטה ועם משרד השיכון.

עלי בינג: בסוף המשרדים המקצועיים, הם אלה שאני רוצה שיביעו את עמדתם בנושא הזה ואנחנו נראה בהיבטים התקציביים מה ההשלכות של זה והאם זה משהו שאנחנו חיים אתו בשלום או לא.

עלי בינג: את הדיונים כבר התחלנו ואני מניח שאנחנו נמשיך אותם ביתר שאת בתקופה הקרובה.

עלי בינג: כפיט שצוין, בתקופה האחרונה היינו עסוקים מאוד בשתי ההחלטות הגדולות שקיבלנו על 2,000 העולים מהפלאשמורה ועל 250 בני מנשה, ואני מניח שעכשיו נוכל להתפנות קצת יותר לדון בנושאים של קליטת העלייה, איך לעשות את זה הכי נכון, הכי מיטבי והכי תורם לערים שונות בישראל.

דוד ביטן: תתחילו כי אני מתכוון לעשות ישיבת המשך בעוד שלושה שבועות.

עלי בינג: אני רוצה לומר שבסופו של דבר יש את המשרדים המקצועיים והם אלה שצריכים לקבל החלטה מסודרת ואז הם באים אלינו.

עלי בינג: עיקר הלחץ כרגע צריך להיות מופנה אליהם.

דוד ביטן: בעוד שלושה שבועות אני מבקש תשובה.

דוד ביטן: גם לגבי מקבצי דיור בערים האלה, בערים הספציפיות כדי לאפשר קליטה של עולים שלא מסוגלים לרכוש דירה.

רונן פלוט: יש לי בקשה אליך.

רונן פלוט: אני יודע שהיה דיון מאוד מאוד מוצלח בין יושב ראש הסוכנות לבין שר האוצר.

רונן פלוט: באמת הייתה ישיבה טובה ואני מאוד מבקש ממך לתת לנו כמה שיותר פרוטוקולים מהישיבה הזאת כדי שנוכל להתקדם, מה עוד שגם סוכם שם על הקמת צוות.

רונן פלוט: חברים, אין לנו זמן, בבקשה, תתחילו להקים את הצוותים ובואו נתחיל לעבוד.

עלי בינג: מקובל.

עלי בינג: שוב, מי שצריך להוביל את הצוותים, בסופו של דבר גורמי המקצוע במשרדים המקצועיים ואנחנו כמובן ניקח חלק בכל אחד מהצוותים האלה.

דוד ביטן: אין בעיה.

דוד ביטן: אנחנו נדאג ללחוץ אותם כדי שתשבו ונקבל תשובות שלושה שבועות.

עלי בינג: בסדר גמור.

דוד ביטן: תודה רבה לך.

אלכס קושניר: אדוני היושב ראש, יושב ראש הסוכנות היהודית, רונן ראש העיר, אלכס ממלא מקום ראש העיר, חברים מהסוכנות, כל חברי הכנסת.

אלכס קושניר: קודם כל, אני חייב להגיד חג שמח.

אלכס קושניר: יום עלייה שמח.

אלכס קושניר: אני חושב שזה לא מובן מאליו שאנחנו חוגגים את זה כאן.

אלכס קושניר: יחד עם זאת, לפני שאני עובר לנושא לגביו התכנסנו כאן, אני לא יכול שלא להתייחס לכתבה המשפילה שפורסמה אתמול בערוץ 13, כאילו תחקיר של רביב דרוקר.

אלכס קושניר: אני באמת לא רוצה לדבר כרגע על המספרים השקריים.

אלכס קושניר: אני רוצה לדבר על הדמוניזציה.

אלכס קושניר: לצייר עולים בתור מטרושקות, בבושקות, עם שפם ושיני ערפד – אני חושב שיש לזה ריח מאוד מאוד כבד של גזענות.

אלכס קושניר: לצייר את העולים הקשישים שמגיעים לכאן ככאלה שעומדים עם חכה מעל הבור של ביוב, אפילו אין לי מילה לתאר את זה.

אלכס קושניר: רביב דרוקר מתפעל איך יכול להיות שאנחנו מעלים לכאן עולים שהם חולים וזקוקים לטיפול רפואי.

אלכס קושניר: אני זוכר שפעם אחת בהיסטוריה שלנו היה ניסיון לסלקציה של יהודים, של כאלה שמסוגלים לעבוד וכאלה שלא מסוגלים לעבוד.

אלכס קושניר: יותר מזה, הוא בכוונה במשך כל השידור קורא לעולים האלה רוסים.

אלכס קושניר: לא יהודי רוסיה, לא יהודי ברית המועצות, לא זכאי חוק השבות – אלא רוסים.

אלכס קושניר: כל הדבר הזה פשוט מריח גזענות מגעילה ואני מאוד מקווה שכל חברי הכנסת מכל סיעות הבית יגנו את זה כדי שדבר כזה לא יקרה בשנית.

דוד ביטן: יש לי כוונה לקיים דיון על התחקיר הזה.

אלכס קושניר: אני מאוד אשמח.

דוד ביטן: נקיים את הדיון וכולם יתייחסו.

דוד ביטן: בכל זאת עלו שם עניינים שכן שווה לדון בהם.

אלכס קושניר: כשיהיה תחקיר ענייני, יהיה אפשר להתייחס גם לנתונים.

דוד ביטן: אני לא ראיתי את התחקיר אבל שמעתי עליו.

אלכס קושניר: אתה יודע, אפשר לעשות תחקירים ואפשר להעלות סוגיות ולדבר עליהן אבל יש גם דרך.

אלכס קושניר: מה שהיה שם, זאת פשוט גזענות ברמה הכי נמוכה שיכולה להיות.

אלכס קושניר: לעניין נוף הגליל.

אלכס קושניר: אני כמנכ"ל משרד הקליטה לשעבר יכול לומר שגם רונן וגם אלכס תמיד נתנו את כל מה שהם יכולים לטובת קליטת העלייה ואני חושב שהגיע הזמן שנשנה גישה.

אלכס קושניר: לקבל עולים, זאת זכות וזה לא עול.

אלכס קושניר: לכן כל רשות שרוצה לקבל עולים ולקלוט אותם, ועוד רשות כזאת שיודעת לעשות את זה בצורה מקצועית, לא רק נבחרי הציבור שלה אלא גם עובדי הרשות עצמה שיודעים לעשות את זה בצורה כל כך מקצועית, אנחנו כמובן חייבים לתמוך בהם ולתת להם את הרוח הגבית.

אלכס קושניר: אני חושב שיש שני דברים מאוד חשובים בקליטת העלייה.

אלכס קושניר: האחד, יצירת ודאות בעלייה כי אני חושב שזה אחד המכשולים הגדולים ביותר בקבלת ההחלטה.

אלכס קושניר: אני חושב שעיריית נוף הגליל יודעת לעשות את זה בצורה מצוינת.

אלכס קושניר: דיבר על זה רונן וראינו את זה בסרטון.

אלכס קושניר: הדבר הנוסף שחשוב מאוד לעשות זה רצף הטיפול בעולה.

אלכס קושניר: רצף הטיפול בעולה מתחיל עוד בטרם עלייתו, כשהוא מתחיל לעכל את הסוגיה הזאת וכאן אני חושב שלדבר הזה אין פרטנר יותר טוב מאשר הסוכנות היהודית.

אלכס קושניר: בכלל, יש כאן משולש שהוא מאוד מאוד ברור.

אלכס קושניר: יש את סוכנות היהודית, יש את הרשות ויש את הממשלה.

אלכס קושניר: זה המשולש שאמור לעשות הכול כדי שהעולה שמגיע לכאן ירגיש בבית.

אלכס קושניר: לצערי הרב הממשלה כרגע די מפגרת בהתקדמות הזאת.

אלכס קושניר: כאשר אנחנו מדברים על העלייה לנגב והגליל, כאשר אנחנו מדברים על ישוב הפריפריה, אני חושב שכולנו נזכרים באותן אבני יסוד של הציונות אבל איכשהו בזמן האחרון שכחנו אותן.

אלכס קושניר: כשיש כאן רשות שרוצה לעשות את זה ורוצה ליישם את הציונות הלכה למעשה, אנחנו חייבים לתת לה רוח גבית ולעזור לה בכל מה שאנחנו יכולים.

אלכס קושניר: אני באמת מברך על הדיון הזה.

אלכס קושניר: אני מקווה שגם יהיו לו פירות אמיתיים בשטח.

אלכס קושניר: תודה רבה.

קרן ברק: בוקר טוב.

קרן ברק: יום עלייה שמח.

קרן ברק: לא אחזור על שמות הנוכחים אבל באמת כל מי שנמצא כאן, אני שמחה לראות ומברכת את כולם.

קרן ברק: אני מברכת על כך שכל היום הזה הוא יום עלייה.

קרן ברק: מבחינתי עלייה, זוהי הציונות האמיתית.

קרן ברק: אנחנו שנולדנו בארץ ומרגישים צברים, עבורנו הכול נראה מובן מאליו.

קרן ברק: אתה מתעסק בשטויות של החיים כי הכול מובן מאליו ואלה שבאמת קיבלו את ההחלטה לעזוב את החיים הקודמים ולעשות הגירה כל כך קשה למדינה לא פשוטה, הם הציונים האמיתיים.

קרן ברק: זו הציונות ואני ציונית בנשמתי.

קרן ברק: לכן אני כאן, כדי לסייע בכל מה שניתן, בין אם אלה יוזמות, בין אם זאת בדרישה מהאוצר, כפי שאמר יושב ראש הועדה.

קרן ברק: בכל דבר שרק ניתן, אני מגייסת את עצמי.

קרן ברק: רונן, בוז'י ודוד – מה שצריך, אני כאן כדי לסייע.

קרן ברק: לגבי נוף הגליל.

קרן ברק: ראש העיר, תמיד אני טוענת באופן כללי שעיר היא כמו מפעל.

קרן ברק: אם העיר מצליחה או נכשלת, כמו בכל דבר אחר זה עניין של ניהול וניהול וניהול.

קרן ברק: אתה הוכחת.

קרן ברק: אנחנו נפגשים פעם שנייה בניהול.

קרן ברק: את אירוע השריפה ניהלת מצוין והיום אנחנו מדברים על קליטת עלייה שאתה עושה בצורה יוצאת דופן.

קרן ברק: תחשוב על אקזיט, סטרטאפ, איך מנהלים נכון עיר עולים בצורה מיטבית שמגיעה להישגים.

קרן ברק: אם צריך ללמוד מזה, תעשה תו"ל - תורת לחימה - ותיישם את השיטה הזאת.

רונן פלוט: תו"ק – תורת קליטה.

קרן ברק: כן.

קרן ברק: תהפוך את זה לתורת קליטה ותלמד את האחרים איך עושים את זה בצורה הכי טובה כך שגם העיר מרוויחה וגם העולים מרוויחים ואין ספק שבסוף אתה יכול לייצר מזה מנוע צמיחה אמיתי לכל המדינה, אם רק מנהלים את זה נכון.

קרן ברק: כל הכבוד.

קרן ברק: אנחנו כאן בשביל לסייע בכל דבר.

דוד ביטן: יכול להיות שנצרף אתכם למלחמה.

דוד ביטן: יכול להיות שנצטרך ללחוץ בוועדת כספים.

קרן ברק: קדימה.

דוד ביטן: יש לנו כאן חברי ועדת כספים וגם אנחנו נבוא ונעכב כל מיני דברים עד שייתנו לו מה שאנחנו חושבים שצריך לתת.

דוד ביטן: אלה לא רק דיבורים כאן.

אלכס קושניר: הדיבורים כאן.

אלכס קושניר: המעשים בוועדת הכספים.

דוד ביטן: אמרתי.

דוד ביטן: שם נצטרך ללחוץ.

שלומית אבינח: גם כאן יש מעשים.

דוד ביטן: יש כל מיני ועדות שאפשר ללחוץ.

קרן ברק: אתה רק צריך להגיד לנו איך לעשות ומה לעשות.

דוד ביטן: אני אשתמש בכם.

יצחק הרצוג: חבר הכנסת סובה הוא גם יושב ראש עמית של השדולה לעם היהודי.

יבגני סובה: תודה אדוני היושב ראש.

יבגני סובה: אני שמח לראות כאן את חברי יצחק הרצוג, יושב ראש הסוכנות היהודית, גם את רונן פלוט ראש העיר וגם את אלכס.

יבגני סובה: אני מברך אותך על כך שאתה מתכוון לקיים דיון סביב התחקיר שהיה ואני אתאפק ולא אתייחס לכך עכשיו.

יבגני סובה: אני רוצה להגיד שזה נכון שזה יום חג.

יבגני סובה: דרך אגב, חשוב כל פעם להזכיר, למרות שמדינת ישראל כבר קיימת 72 שנים אבל בשלוש השנים האחרונות התחילו את היום הזה.

יבגני סובה: אני חושב שהעלייה היא מאבני היסוד של המדינה ואלה לא מלים גבוהות אבל לצערי – ואני אומר את זה גם לחברי יצחק הרצוג יושב ראש הסוכנת היהודית – מדינת ישראל היא פחות אטרקטיבית בעולם.

יבגני סובה: לצערי אנחנו מדברים על גלי עלייה רק כשקורה משהו בעולם, אם זה פיגוע בצרפת, אם אלה גילויי אנטישמיות בארצות הברית, כי לסוכנות היום קשה להתחרות במדינות אחרות שמציעות אפילו הרבה יותר מאשר מציעה מדינת ישראל.

יבגני סובה: היום יש כבר פייסבוק, יש אינטרנט ואפשר גם להגיע לישראל לפני העלייה, והעולם הוא גלובלי.

יבגני סובה: יש מידע הרבה לפני העלייה, ולא כפי שהיה לפני 20, 30, 40 ו-50 שנים.

יבגני סובה: לכן בעניין הזה אני מוריד את הכובע בפני כל מי שעושה את המלאכה ובאמת מגייס את טובי בנינו כדי להביא ולהגדיל את העלייה.

יבגני סובה: אני רוצה לומר דבר אחד.

יבגני סובה: הבעיות מתחילות כאן, כולל הבית הזה.

יבגני סובה: בחודשים האחרונים אנחנו שומעים ניסיונות, ואני גם אומר את השמות אם צריך, לעשות דה-לגיטימציה לא רק לעולים שיבואו אלא לעולים שבאו.

יבגני סובה: למשל, כל הנושא של שינוי חוק השבות, בטענה שאנשים שמנצלים את חוק השבות לא מצביעים למפלגות הנכונות או עושים דברים בניגוד לחוק, שזה דבר שגובל בהסתה.

יבגני סובה: לא גובל אלא הסתה מוחלטת.

יבגני סובה: זה ניסיון ליצור כאן – כמו אמר חברי אלכס קושניר – - דמוניזציה לעולים החדשים ואני חשוב שראש הממשלה, שהוא כל הזמן מדבר על הצורך בעלייה, צריך להפסיק את זה.

דוד ביטן: זה לא עבר בכנסת.

דוד ביטן: אתה יודע את זה.

יבגני סובה: לא.

יבגני סובה: הניסיונות של סמוטריץ'.

דוד ביטן: אסור לגעת בחוק השבות.

דוד ביטן: ברגע שניגע בו, יבוא בג"ץ עם הנושא הזה של כבוד האדם וחירותו ויהיו בעיות.

יבגני סובה: אני שמח על האמירה שלך.

דוד ביטן: מכיוון שזה חוק ישן, הנושא הזה של כבוד האדם וחירותו לא חל על החוק הזה ולכן אסור לגעת בשום תיקון בעניין הזה.

יבגני סובה: אני מאוד שמח על האמירה החד משמעית שלך.

יבגני סובה: אני גם הייתי שמח אם ההצעה הזאת הייתה נופלת עת עלתה בכנסת לפני חודש וחצי.

יבגני סובה: לצערי יש איזשהו סיכום שלא ברור לי שכנראה גם הנושא הזה יעלה ואני מאוד מקווה שהקואליציה תפיל את ההצעה הזאת משום שחוק השבות נכתב בדם של אבותינו, סבינו וסבותינו והדבר הזה הוא חשוב.

יבגני סובה: זה שחוק השבות מאפשר לבני משפחה לעלות לישראל, אז מה, אתה רוצה שאנשים יתגרשו?

יבגני סובה: אם מישהו התחתן עם מי שהוא לא יהודי לפי ההלכה, אתה מצפה לפני העלייה שהוא יתגרש?

יבגני סובה: לא.

יבגני סובה: אני מצפה שבן אדם שקשר את גורלו לעם היהודי יחיה כאן במדינה, ישתקע במדינה ויתרום למדינה כמו כל האזרחים וכל מי שנולד כאן, כולל שירות בצבא, כולל תשלומי מסים וכל הדברים הנלווים.

יבגני סובה: בעניין הזה אני בהחלט חושב שכל הניסיונות האלה ליצור כאן איזשהו מצג שווא, זה פשוט לא לעניין.

יבגני סובה: אני אומר עוד מילה אחת.

יבגני סובה: אנחנו דיברנו בעבר על כך שיש לנו כמעט שישה מיליון יהודים בעולם, ותקנו אותי אם אני טועה.

יבגני סובה: זה הפוטנציאל לעלייה.

יבגני סובה: הם רואים מה קורה במדינת ישראל, הם רואים את הוויכוחים שלנו סביב הגיור, סביב הכותל, סביב חינוך דתי.

יבגני סובה: חבר הכנסת טייב דיבר כאן על הנציגים מצרפת.

יבגני סובה: למה אנחנו לא ראינו כאן 50,000 עולים מצרפת?

יבגני סובה: בגלל שיש להם בעיה בנושא החינוך, בגלל שרוב האנשים רוצים לשמור על החינוך הדתי והם לא מוצאים את עצמם במסגרות הדתיות של החינוך במדינת ישראל וזאת בעיה שקיימת.

יבגני סובה: לכן הבעיות מתחילות כאן במדינת ישראל, בבית הזה בכנסת.

יבגני סובה: אני חושב שאם אנחנו נוציא כל פעם אמירות חד משמעיות כמו שאתה עכשיו אמרת אדוני היושב ראש, נוכל גם לפתור את הבעיות וגם עולי העולם, יהודי העולם וכמובן בני המשפחות שלהם, יראו שאנחנו באמת רוצים לראות את העולים כאן ולא בשביל לבוא ולציין את יום העלייה ולשכוח ואחר כך לתת לכל מיני הצעות מטורפות להתקדם בבית הזה.

יבגני סובה: אני שוב מברך.

יבגני סובה: אני מברך את כל מי שעוסק בזה ואני אמנם לא חבר ועדה אבל אשמח לתרום את חלקי בכל מה שקשור לעלייה ובטח כפי שאמרת, אנחנו בשדולה נמשיך ונעשה את הדברים.

יבגני סובה: תודה רבה לכולכם.

אריאל קלנר: יום עלייה שמח.

אריאל קלנר: אני שמח להיות כאן.

אריאל קלנר: תודה לכל מי שנמצא כאן, כל המכובדים.

אריאל קלנר: אני חושב שביום הזה אני צריך להודות באופן אישי לאבא ואימא שלי שחסכו ממני להיות עולה חדש.

טלי פלוסקוב: הם לקחו את זה על עצמם.

אריאל קלנר: כן.

אריאל קלנר: הם לקחו את זה על עצמם ואני לא מקנא, ואני באמת מעריך כל אחד ואחד, ולא משנה מאיזו סיעה ומאיזה מקום.

אריאל קלנר: בכלל, כשאני רואה אזרחים שעשו את המעשה הכי ציוני שיכול להיות, שבו לארץ ישראל, למדינת ישראל עם כל קשיי הקליטה, עם כל הקשיים של השפה והתרבות, וזה דבר שמעורר אצלי התפעלות.

אריאל קלנר: אני שמח שממני לפחות טבילת האש הזאת נחסכה.

אריאל קלנר: זו באמת הציונות בהתגלמותה.

אריאל קלנר: אני רוצה לברך את ראש העיר נוף הגליל.

אריאל קלנר: אני חושב שזה סמל לשילוב של ציונות ומקצוענות.

אריאל קלנר: ראיתי אותו בפעולה גם בנושאים האלה של קליטת העלייה בפריפריה ובציונות וכמובן בדרך שזה נעשה.

אריאל קלנר: זה הפרויקט הגדול של מדינת ישראל, פרויקט קיבוץ הגלויות הוא הפרויקט שלנו ואנחנו חייבים להירתם כולנו לכל דבר שאפשר לסייע בו.

אריאל קלנר: מי שמכיר אותי יודע שאני דווקא לא מהחסידים הגדולים של התערבות המדינה בכל תחום ותחום בחיים, אבל בתחום הזה – כן.

אריאל קלנר: בתחום הזה, כמה שצריך כי אנחנו צריכים לראות איך אנחנו מסייעים לפרויקט הציוני הגדול.

אריאל קלנר: זה החלום הציוני הגדול של העם היהודי.

אריאל קלנר: החלום שלי והשאיפה שלי שאנשים ירצו לעלות לישראל, לא רק מתוך מצוקה כלכלית, לא רק מתוך מצוקה ביטחונית ואפילו לא רק מתוך ציונות ואידיאלים שזה כמובן הדבר הכי טוב אבל גם לא רק מתוך זה אלא פשוט מתוך זה שנצליח להפוך אנחנו את מדינת ישראל לאטרקטיבית יותר.

אריאל קלנר: אלה דברים שאני פועל בהם בתחומי הכלכלה כדי שתהיה כאן צמיחה גדולה, הפחתת רגולציה, הפחתת בירוקרטיה וכדי שנהפוך את ישראל למקום אטרקטיבי שאנשים פשוט ירצו לבוא לכאן.

אריאל קלנר: אנחנו כולנו, לפחות אני באופן אישי רתום לגמרי גם כחבר ועדה וגם בכלל.

אריאל קלנר: אדוני היושב ראש, תפעיל אותי.

אריאל קלנר: מה שאתה צריך, תפעיל אותי.

אריאל קלנר: אני רוצה לברך גם את יושב ראש הסוכנות היהודית על כל העשייה הברוכה ויום חג עלייה שמח לכולם.

דוד ביטן: אל תטעו, נוף הגליל, לא נצרת עילית.

דוד ביטן: כל פעם שאני טועה, הוא מוריד לי 20 קולות בפריימריס.

יואל רזבוזוב: יום עלייה שמח לכולם.

יואל רזבוזוב: כדי לקצר, אני לא אציין את כל המכובדים שנמצאים כאן אתנו.

יואל רזבוזוב: אני חושב שכל מי שנמצא סביב השולחן הזה, משתתף בהליך הזה, בקליטת העלייה ועידוד העלייה.

יואל רזבוזוב: אני מעל שבע שנים בכנסת – הייתי גם יושב ראש הוועדה הזאת בכנסת ה-19 - ופעם ראשונה אני נמצא במקום הזה מאחר שיש כאן כל כך הרבה אנשים שבאו לציין את החג הזה.

דוד ביטן: זה רונן.

דוד ביטן: לא אנחנו.

יואל רזבוזוב: אני חושב שזה מראה עד כמה היום הזה חשוב.

יואל רזבוזוב: אני חושב שגם החקיקה וגם הציון של היום הזה, זה מאוד חשוב לנו אבל בעיקר לילדינו.

יואל רזבוזוב: אנחנו רואים מה קורה אצלנו בחברה, במיוחד עכשיו, וזה שבאים אלי הביתה ואומרים אתה רוסי, אתה אתיופי וכולי, חשוב שאנחנו באים ועושים את ההסברה הזאת גם כאן בכנסת וגם במערכת החינוך.

יואל רזבוזוב: חשוב שידעו שאנחנו מדינת עלייה.

יואל רזבוזוב: אנחנו יודעים זאת כי אנחנו עוסקים זה יום יום אבל חשוב שהדורות הבאים ידעו ויספרו את סיפור העלייה וכמה העלייה תרמה.

יואל רזבוזוב: אנחנו גם רואים את זה היום במלחמה בקורונה, כמה העלייה תורמת אם בבתי החולים, במערכת בריאות, ואם זה בפיתוח החיסון.

יואל רזבוזוב: לא צריך לספר מה עשתה העלייה למדינת ישראל ואני מתייחס לכל העליות.

יואל רזבוזוב: אנחנו מדינת עלייה ואנחנו כאן בוועדה מבינים זאת היטב.

יואל רזבוזוב: מבינים זאת כל מי שיושב סביב השולחן, היושב ראש שמאוד מאוד פעיל בקדנציה הזאת ואנחנו כן מצליחים להזיז לא מעט דברים.

יואל רזבוזוב: שוב, אני מברך את כולם.

יואל רזבוזוב: חג שמח וחשוב שמהוועדה הזאת תצא אמירה חדה לפיה אנחנו מעודדים את העלייה, אנחנו רוצים בה, מעוניינים בה ונעשה הכול כדי להיטיב עם העולים.

יואל רזבוזוב: תודה.

יצחק הרצוג: אחרי דברי סגן השר אני נאלץ לצאת לדיון אחר.

יצחק הרצוג: שי נשאר כאן והוא יגיב.

דסטה גדי יברקן: אדוני היושב ראש, חבריי חברי הכנסת, ראש העיר רונן פלוט, יושב ראש הסוכנות היהודית ידידי מר יצחק הרצוג, לפני שאכנס לדבריי אני רוצה לשבח את הסוכנות על התארגנות מופתית באתיופיה, על מה שאתם עושים.

דסטה גדי יברקן: אני יודע שכבר שלחתם נציגות.

יצחק הרצוג: נכון.

דסטה גדי יברקן: כל הצוות שלכם מאוד מגויס וכל הכבוד.

יצחק הרצוג: תודה רבה לך.

דסטה גדי יברקן: אני תמיד אומר שיום העלייה הוא היום הכי חשוב בחיי.

דסטה גדי יברקן: יום העלייה שלי לא משתווה לשום הישג אישי שאני אשיג או השגתי ואני זוכר את יום העלייה שלי כאילו זה קרה אתמול.

דסטה גדי יברקן: אני עליתי ב-25 במאי 1991, יום שישי, שעה 9:28 בערב.

דסטה גדי יברקן: זה היום מרגש בחיי.

דסטה גדי יברקן: מבחינתי שם שנעצרה גלות של 2,700 שנים ומבחינתי משם כל החלום האישי נגמר, החלום האישי הלאומי בארץ ישראל.

דוד ביטן: באותו יום עלתה גם שרת הקליטה.

דסטה גדי יברקן: אין משהו מדהים מלראות אחרי 72 שנים שיש לנו מדינה ריבונית, עם יהודי עצמאי ואנחנו מנהלים בפרלמנט הישראלי ועדה שקשורה לעלייה ולקליטה תראו את כל הנוכחים כאן, שהם נותנים ביטוי הולם, ציוני אמיתי של כל חברי הוועדה הזאת.

דסטה גדי יברקן: כל מי שמשתתף כאן, או שהוא עולה או שהוא בן לעולים ואנחנו רואים שיש נציגות כמעט מכל מדינה.

דסטה גדי יברקן: מה שמדהים בסיפור הזה זה שיש כאן ראש עיר שהוא עולה חדש בעצמו והוא יותר מכל אחד מבין מהי חשיבותה של קליטת העלייה.

דסטה גדי יברקן: אני רוצה לשבח אותך.

דסטה גדי יברקן: מבחינתי אני נותן לך חמישה כוכבים על ההתנהלות, על החשיבה, על הרצון שלך וכך צריך להיות ראש עיר במדינת היהודים.

דסטה גדי יברקן: לצערי הרב יש כאן ראשי ערים שהקשר בינם לבין ציונות מקרי לחלוטין וכל מה שהם רואים זה רק את החור של הלירה ורק זה מה שמעניין אותם.

דסטה גדי יברקן: כרגע אין שום הבדל בין ראש עיריית תל אביב לראש עיריית לונדון.

דסטה גדי יברקן: מבחינתו אלה שתי ערים שמתקדמות וכל מה שחשוב לו זה שהאזרח יכניס.

דסטה גדי יברקן: היכן הציונות?

דסטה גדי יברקן: למה עכשיו צריך לתת תמריץ לראש עיר לקלוט יהודים?

דסטה גדי יברקן: מה זאת הבדיחה העצובה הזאת של המדינה הזאת?

דסטה גדי יברקן: לפני 72 שנים הכחידו את העם היהודי בגרמניה, אנשים חיפשו מקלט להיות בו והיום מדינת ישראל מבקשת ומתחננת שיעלו הרבה מדינות בעולם לארץ ישראל ואנחנו רואים עלות מול תועלת.

דסטה גדי יברקן: מדינת ישראל לא פחות מפותחת אבל יש הרבה אנשים שייסעו לאירופה.

דסטה גדי יברקן: מנגד עומדים יהודים באתיופיה רק כדי שיעלו והמדינה הזאת עושה סלקציה ואתה עולה עכשיו, הבן שלך עולה, סבא שלך מחר.

דסטה גדי יברקן: יש כאן איבוד עשתונות של הציונות ולדעתי אנחנו צריכים לעצור לרגע ולחשוב מה המטרה העליונה של הקמתה של מדינת ישראל.

דסטה גדי יברקן: מדינת ישראל הוקמה כדי להיות בית לאומי לעם היהודי בכל נקודה שהוא נמצא בה.

דסטה גדי יברקן: לא יכול להיות שמדינת היהודים תחשוב בצורה גלותית, בצורה כלכלית.

דסטה גדי יברקן: מעולם ערכו של יהודי לא היה שווה כסף אלא היה שווה ציונות, ערכים, יהדות, ארץ ישראל, לעלות לכאן.

דסטה גדי יברקן: הסבים שלי לא ידעו שיש יהודים ברוסיה, היהודים ברוסיה אולי לא ידעו שיש יהודים בקוצ'ין, אבל כולם התפללו לכיוון אחד, כולם חלמו על אותה מדינה, כולם חלמו על שיבת ציון.

דסטה גדי יברקן: מה שקורה עכשיו לצערי הרב זה משהו קודר שלהתנהלות של ממשלת ישראל והרשויות המקומיות.

דסטה גדי יברקן: אני חושב שלשלוח את היהודים שעולים לפריפריה, ולא משנה מאיזו נקודה, שאולי נשלם עליה בעתיד אלא אם כן המדינה מתמרצת אותם בעבודה ובאיכות חיים טובה בה הם יגורו.

דסטה גדי יברקן: לא לשלוח אותם עכשיו לשכונות הוותיקות בכל הערים האלה.

דסטה גדי יברקן: אני חושב שצריך לעשות פיזור.

דסטה גדי יברקן: לשלוח את העולים מאתיופיה לערד או לכל המקומות האלה, זה לחזור על אותה טעות ולעשות טעויות הרבה יותר קשות וגדולות.

דסטה גדי יברקן: לכן אדוני ראש העיר, אתה דוגמה ומופת למה שאתה עושה אבל הממשלה צריכה לחשוב על 10 שנים קדימה, על בני העולים שעולים.

דסטה גדי יברקן: תודה רבה.

דוד ביטן: תודה.

דוד ביטן: כמה מלים על בני מנשה.

מיכאל פרוינד: תודה אדוני היושב ראש ותודה לכל המשתתפים.

מיכאל פרוינד: כמי שעלה ארצה מארצות הברית לפני 25 שנים, אני מתרגש להיות כאן בציון יום העלייה.

מיכאל פרוינד: אני מודה לכם.

מיכאל פרוינד: אני מתרגש עוד יותר אחרי שהתקבלה אתמול ההחלטה על ידי ממשלת ישראל להעלות ארצה עוד 250 מאחינו בני מנשה, מהודו.

דוד ביטן: כמה יש שם?

דוד ביטן: 6,000?

מיכאל פרוינד: יש שם עוד 6,000 שנושאים את עיניהם לציון.

דוד ביטן: זאת רשימה סגורה?

דוד ביטן: כבר יודעים מי מגיע?

מיכאל פרוינד: זאת רשימה סגורה הרמטית.

מיכאל פרוינד: הם פשוט מחכים ליום שבו יתאפשר להם להגיע לכאן.

מיכאל פרוינד: זכינו במשך השנים להביא ארצה כ-4,000 בני מנשה.

דוד ביטן: גם זה לפי חוק הכניסה לישראל?

מיכאל פרוינד: כן.

מיכאל פרוינד: הכול מתואם עם ממשלת ישראל והרבנות הראשית.

דוד ביטן: גם הם עוברים כמו האתיופים גיור מהיר?

מיכאל פרוינד: אין דבר כזה גיור מהיר.

מיכאל פרוינד: הם עוברים גיור.

דוד ביטן: יחסית לאחרים זה גיור מהיר.

קרן ברק: זה מתחיל להזכיר את התחקיר של אתמול.

דוד ביטן: על התחקיר אנחנו נדבר.

קריאה: אתה חייב לראות אותו.

קריאה: אתה מככב שם.

דוד ביטן: גם נגדי עשו תחקיר ב"מקור", כך שאני יודע שלא כל התחקירים טובים.

מיכאל פרוינד: חברת הכנסת מיכל קוטלר וונש הזכירה קודם את פרשת לך לך.

דוד ביטן: אני מבקש, נמצאים כאן חברי כנסת מהליכוד, לא להזכיר את ה-לך לך.

דוד ביטן: משתמשים בזה בהפגנות נגד נתניהו.

אלכס קושניר: עכשיו נתת כאן רעיון, חבל על הזמן.

מיכאל פרוינד: הקדוש ברוך הוא אמר לאברהם אבינו לעלות ארצה אבל שוכחים שכבר בפסוק י', תוך תשעה פסוקים, כתוב "ויהי רעב בארץ וירד אברהם מצרימה".

מיכאל פרוינד: כמובן שאז לא הייתה סוכנות יהודית, לא היה משרד הקליטה, לא הייתה ועדת העלייה והקליטה של הכנסת אבל עובדה שאם אין אמצעים, אם אין כלים לחיות, יש סיכון שאותם עולים חלילה חזרו למקום ממנו באו.

מיכאל פרוינד: אני מודה לרונן פלוט על כל מה שהוא עושה ודוחף ולא רק כדי לקבל לעירו את בני מנשה אלא ממש לקלוט אותם עם מעטפת של חום ואהבה.

מיכאל פרוינד: צריך אמצעים.

מיכאל פרוינד: צריך לתת לנוף הגליל אמצעים.

מיכאל פרוינד: בני מנשה מקבלים אולפן עברית במשך חמישה חודשים אחרי הגעתם ארצה.

מיכאל פרוינד: יוצאי אתיופיה, אם אני לא טועה, מקבלים 10 חודשים.

מיכאל פרוינד: אני מציע לשקול לתת גם לבני מנשה עשרה חודשים של אולפן עברית אחרי שהם מגיעים.

מיכאל פרוינד: צריך להשקיע בהכשרה מקצועית, בהקלות בבחינות הבגרות, יותר שעות לימוד לתלמידים עולים.

מיכאל פרוינד: יש מה לעשות, יש הרבה מה להשקיע בבני מנשה כדי שהם יצליחו כי ההצלחה שלהם היא ההצלחה של כולנו.

שי פלבר: אני אומר בקצרה מאוד.

שי פלבר: אנחנו מאוד מברכים את נוף הגליל על ההירתמות ועל היוזמה.

שי פלבר: כשיש רשות שרוצה, הקליטה מצליחה.

שי פלבר: אנחנו נפגשנו עם ראש העיר, עם סגנו ועם מוטי לפני כשבועיים.

שי פלבר: אני רוצה לומר שבמשאבינו המוגבלים אנחנו מיקדנו את העלייה בשתי קהילות, בקהילות יוצאי צרפת ספציפית וגם בקהילה בארגנטינה.

שי פלבר: אנחנו עושים מאמצים שיווקיים ואנחנו מקווים שבקרוב נוכל לשלוח מישהו לארגנטינה.

דוד ביטן: אני רוצה להבין דבר אחד.

דוד ביטן: אם עכשיו מגיע מישהו מבני מנשה והוא לא רוצה להגיע לנוף הגליל, מה קורה אתו?

שי פלבר: הוא לא יכול.

שי פלבר: הוא חייב להגיע בצורה מרוכזת.

שי פלבר: העולים האחרים יכולים להגיע בצורה אחרת.

שי פלבר: אנחנו כרגע ממקדים מאמצים לנוף הגליל יחד עם אופק ישראלי, עם משרד העלייה והקליטה, ואנחנו נעשה את כל מה שאנחנו יכולים כדי להביא עולים בצורה מאורגנת לעיר.

שי פלבר: בסוף אני חושב שאין מנוס מלבנות תוכנית כפי שהצגנו לאוצר, תוכנית רחבה, מקיפה, שיש בה ארבעה מרכיבים עיקריים שאנחנו שמנו בה.

שי פלבר: מרכיב אחד הוא נושא שכר הדירה, סיוע ותמריץ לעולים שמגיעים לנוף הגליל.

שי פלבר: הדבר השני הוא לתמרץ את העולים בהטבות עירוניות, הנחות כאלה ואחרות.

שי פלבר: הדבר השלישי הוא השמה תעסוקתית, קורסים מקצועיים וכמו שאמר ראש העיר אפס אחוזי אבטלה ועולים שמגיעים היום רוצים לעבוד ויכולים.

שי פלבר: הדבר הרביעי הוא השיווק.

שי פלבר: אני מאמין שבתוכנית כזאת ניתן להביא לנוף הגליל ובהמשך גם לערים אחרות.

שי פלבר: צריך כאן הירתמות רחבה יותר להקשר הזה.

דוד ביטן: תודה.

דוד ביטן: ג'וש, אתה רוצה להגיד משהו?

ג'וש שוורץ: רק לברך.

ג'וש שוורץ: אני הייתי כאן לפני כמה שנים עת חוקקו את חוק יום העלייה.

ג'וש שוורץ: היום זה נראה דבר מובן מאליו שאנחנו מתכנסים כאן לחגוג את יום העלייה אבל אז זה היה נראה אחרת.

ג'וש שוורץ: ישבו כאן כל יוזמי החוק שכבר לא אתנו בכנסת.

דסטה גדי יברקן: לדעתי יוזם החוק היה דוקטור אברהם נגוסה.

ג'וש שוורץ: כן.

קריאה: גם מיקי זוהר.

ג'וש שוורץ: רוברט אילטוב, חיליק בר וסופה לנדבר.

ג'וש שוורץ: לצערי כל חברי הכנסת שיזמו את החוק כבר לא כאן.

ג'וש שוורץ: אני רוצה לברך את ראשי השדולה של העם היהודי, חבר הכנסת דוד ביטן וחבר הכנסת יבגני סובה, שיחד עם מאיר כהן מובלים את השדולה הזאת בכנסת, שדולה שהיא כל כך חשובה והרבה מכם פעילים בשדולה.

ג'וש שוורץ: ואני רוצה לברך אותך אדוני היושב ראש.

ג'וש שוורץ: אני לא זוכר את הוועדה הזאת כל כך אקטיבית ובהשתתפות כל כך הרבה חברי כנסת.

דוד ביטן: היום זה בגלל רונן.

ג'וש שוורץ: אני רוצה לסיים את דבריי במילה טובה לרונן.

ג'וש שוורץ: אנחנו מכירים מאז עבדנו ביחד כשהוא היה מנכ"ל משרד התפוצות.

ג'וש שוורץ: הזכרתם אותו כמנכ"ל הכנסת אבל הוא היה גם מנכ"ל משרד התפוצות ועשינו עבודה נהדרת.

רונן פלוט: גם מנכ"ל משרד הקליטה.

ג'וש שוורץ: נכון.

ג'וש שוורץ: גם מנכ"ל משרד הקליטה.

ג'וש שוורץ: הלוואי שיהיו הרבה ראשי ערים כמו רונן פלוט בנוף הגליל.

דוד ביטן: נעלה שניים-שלושה אנשים ב-זום.

דוד ביטן: משרד ראש הממשלה, ליאור פרבר.

ליאור פרבר: בוקר טוב לכולם.

ליאור פרבר: ברשות

ליאור פרבר: כם, אני רוצה לומר בקצרה משפט כללי על תחום העלייה ואחר כך לדבר ספציפית על נוף הגליל.

ליאור פרבר: הממשלה רואה חשיבות רבה בכל הנושא של עלייה וקליטה וזה הומחש בחודשיים האחרונים כאשר הממשלה אישרה החלטה על הבאתם של 2,000 יוצאי אתיופיה ועוד כ-250 מבני המנשה שהממשלה אישרה אתמול.

ליאור פרבר: זה מתחבר להחלטות נוספות שהתקבלו בשנים האחרונות וכל זה בשנה שבה אין תקציב וזה רק ממחיש את החשיבות הרבה שהממשלה רואה בנושא העלייה והקליטה.

ליאור פרבר: אני יכול לומר לכם שעל הפרק בשיתוף פעולה שלנו עם משרד העלייה והקליטה ובהנחיה של ראש הממשלה ושרת העלייה והקליטה, אנחנו עובדים בימים אלו עלייה של קהילות מצרפת, גם בסיוע של חבר הכנסת עמית הלוי שמעורב בזה, והתחלנו תהליך של בחינת תעסוקת עולים, לראות איך אפשר לשחרר רגולציות בכל התחום הזה וכך לאפשר לבן אדם שרכש מקצוע במדינת המקור, שיעלה לארץ ויהיה לו הרבה יותר קל להשתלב.

ליאור פרבר: זה חלק מהנושאים שעלו כאן והחשיבות היא לא רק בתחום העלייה אלא גם אחר כך קליטה ובהשתלבות שלהם בחיי היום יום.

ליאור פרבר: בנוגע לנוף הגליל ספציפית, אנחנו כמובן שמחנו לתמוך ועשינו את כל ביכולתנו כדי לאשר את ההחלטה אתמול בלוחות זמנים מאוד מאוד קצרים כדי להוציא את זה לפועל.

ליאור פרבר: אנחנו נכונים להמשיך ולסייע בנושא הזה של החיבור בין הרשויות המקומיות לבין התחום של העלייה והקליטה, שזה נושא שהוא סופר חשוב.

ליאור פרבר: אנחנו נשמח גם להמשיך ולבחון את הדברים שאנחנו כממשלה חייבים לסייע לרשויות המקומיות.

דוד ביטן: אלה לא רק דיבורים.

דוד ביטן: אנחנו צריכים כאן עלויות תקציביות ושראש הממשלה יכנס לעניין במסגרת החלטות ממשלה.

דוד ביטן: היכן שיש ערים מעורבות, מה גם שיש את הפרויקט של ייהוד הגליל, אנחנו צריכים לסייע לנוף הגליל לעשות את העבודה.

ליאור פרבר: ראש הממשלה הטיל את כובד משקלו גם על ההחלטה של הגעת 2,000 יוצאי אתיופיה לפני חודש ועכשיו לגבי 250 בני המנשה.

ליאור פרבר: זה היה בגלל שראש הממשלה היה מעורב בזה ישירות.

דוד ביטן: אני יודע.

טלי פלוסקוב: לא מספיק רק להעלות אותם אלא גם לקלוט אותם.

דוד ביטן: אנחנו נהיה בקשר.

רונן פלוט: אדוני היושב ראש, אני רוצה לומר משפט בקשר לליאור.

רונן פלוט: אני הייתי פקיד בהרבה משרדי ממשלה, פקיד גבוה, מנכ"ל.

רונן פלוט: אני לא ראיתי מסירות ועבודה כמו של הבחור הזה.

רונן פלוט: שעות הן לא שעות, 2:00 בלילה, 3:00 בלילה, דבר כזה אני לא פגשתי, גם לא בכנסת וגם לא במשרדי הממשלה.

רונן פלוט: אני רוצה להודות לו על כל מה שהוא עשה ועושה ולברך אותו ולומר לו שתמשיך כך, אתה עושה עבודת קודש.

רונן פלוט: תודה רבה.

דוד ביטן: אני רוצה להעלות את משרד הקליטה.

שלומית אבינח: הייתה דגנית אבל היא ירדה.

דוד ביטן: תעלי את משרד השיכון.

שלומית אבינח: יש הרבה נציגים.

שלומית אבינח: ירדו.

טלי פלוסקוב: איך זה שהם ירדו?

טלי פלוסקוב: הם חייבים להיות כאן.

שלומית אבינח: ירדו.

דוד ביטן: לא משנה.

דוד ביטן: אנחנו בכל מקרה נקיים ישיבת מעקב.

אנדרי קוז'ינוב: בקצרה.

אנדרי קוז'ינוב: אני אשתמש עדיין בשם של נצרת עילית כי זאת הייתה העיר הראשונה אליה הגעתי.

אנדרי קוז'ינוב: אני הגעתי לנצרת עילית בשנת 1997.

אנדרי קוז'ינוב: נצרת עילית שינתה את השם שלה לנוף הגליל וזה קרה קצת יותר מאוחר.

אנדרי קוז'ינוב: רונן, ברכות.

אנדרי קוז'ינוב: יש לי הרבה זיכרונות טובים מהעיר שמן הסתם התקדמה מאז בהרבה מאוד בחינות.

אנדרי קוז'ינוב: עדיין יש לי משפחה בעיר.

אנדרי קוז'ינוב: ברכות לך ולפועלך לקליטה המוצלחת.

אנדרי קוז'ינוב: אני מקווה שזה ימשיך ויגדל כמה שיותר.

אנדרי קוז'ינוב: בלי קשר למרכז או פריפריה, קליטת העולים זו העדיפות ולכן צריך להתמקד בה בכל הרמות כפי שזה כבר נאמר.

אנדרי קוז'ינוב: שוב, ברכות.

דוד ביטן: אני רוצה לסכם את הישיבה.

דוד ביטן: קודם כל, בעוד שלושה שבועות אנחנו נקיים ישיבת מעקב כדי לראות שהדברים מקדמים כמו שאנחנו רוצים.

דוד ביטן: אנחנו מקבלים החלטה שאנחנו מבקשים מהממשלה לתעדף את נוף הגליל בכל מה שקשור לקליטת העלייה, מכיוון שזאת עיר מעורבת ואנחנו צריכים לתת את כל הסיוע שאנחנו יכולים.

דוד ביטן: זה חלק מהציונות, חלק מייהוד הגליל ואנחנו מבקשים שכולם ייתנו כתף בעניין הזה.

דוד ביטן: אנחנו מבקשים לקדם את הנושאים שכבר דנו בהם, הנושא של קליטה ישירה וכל הפרמטרים שציינו.

דוד ביטן: משרד השיכון והסוכנות היהודית, כנסו לעניין של מקבצי דיור.

דוד ביטן: אין צורך שכל מקבצי הדיור יהיו רק לחבר העמים.

דוד ביטן: צריך מקבצי דיור שקולטים יהודים מאתיופיה, קולטים בני מנשה, קולטים עולים מצרפת ומכל מיני מקומות אחרים.

טלי פלוסקוב: במטרות לא כתוב ברית המועצות.

טלי פלוסקוב: כתוב עולים חדשים.

דוד ביטן: כן, אבל כמעט כולם - 27 מקבצי דיור - ליוצאי חבר העמים.

דוד ביטן: לא אמרתי ברית המועצות שכבר לא קיימת.

דוד ביטן: אמרתי חבר העמים.

דוד ביטן: דבר נוסף זה לבדוק בנושא של בני מנשה את העניין של האולפנים.

דוד ביטן: אתם רוצים יותר זמן.

דוד ביטן: לא יודע אם בדיוק כמו של יהודי אתיופיה, אבל נצטרך לשנות קצת את הגישה בכל מה שקשור לבני המנשה.

דוד ביטן: אני רוצה לומר שכבר השבוע אני מקווה תתקיים פגישה של שר האוצר וראש העיר על מנת לקדם את הנושאים האלה.

דוד ביטן: בנוסף לכך אני בעצמי קבעתי פגישה עם שר האוצר שתתקיים היום כדי לקדם את הנושאים.

דוד ביטן: צריך לשקול את כל הנושא של מיסוי, שהרבה ערים מקבלות ומשום מה נוף הגליל לא מקבלת ואני לא מבין למה.

דוד ביטן: בעניין הזה אין שום הבדל בין נוף הגליל לעכו.

דוד ביטן: בשבוע שעבר העברנו בקריאה ראשונה.

דוד ביטן: נכון, יש לזה עלויות תקציביות אבל הגיע הזמן שגם נוף הגליל תהיה חלק מהעניין.

דוד ביטן: זה מאוד יעזור להם לשנות את המשוואה בנוף הגליל.

דוד ביטן: ראש העיר, אתה רוצה לומר משהו לפני שאני נועל את הישיבה?

רונן פלוט: תודה רבה.

דוד ביטן: תודה רבה לכולם.

דוד ביטן: היה נחמד מאוד שקיימנו את הדיון על העיר שלך כי כך התחלנו את יום העלייה עם 20 חברי כנסת.